Държавен вестник, бр. 56, 2011 г., стр. 9

БРОЙ  56	
Д Ъ Р Ж А В Е Н  В Е С Т Н И К 	
СТР.  9  
10. осигуряване на достъп при осъществяване 
на контрол на разрешителното и предоставяне 
на необходимите документи, данни, сведения, 
справки и обяснения, свързани с разрешеното 
водовземане и с предмета на проверката;
11. спазване реда за удовлетворяване на 
исканията по смисъла на  чл. 50, ал. 4 и 5 ЗВ;
12. други изисквания, съобразени със спе­
цификата на водовземането;
13. продължаване на разрешителното;
14. отнемане на разрешителното.
Чл. 39. (1) Водовземните съоръжения за 
повърхностни води се оборудват с одобрени 
по реда на Закона за измерванията измерва­
телни устройства за измерване на ползваните 
водни обеми.
(2) Не се разрешава изграждане на отклоне­
ния или други съоръжения между водовземното 
съоръжение и измервателното устройство по 
ал. 1.
(3) Когато измервателно устройство не е 
монтирано или монтираното измервателно 
устройство не е сертифицирано или е повре­
дено, такса водовземане се изчислява на база 
разрешен годишен лимит.
Чл. 40. Собственият мониторинг включва:
1. наблюдения за количественото състояние 
на повърхностните води чрез ежемесечно из­
мерване на общия и ползваните водни обеми 
за всяка от посочените в разрешителното цели; 
при водовземане от реки мониторингът включ­
ва измерване само на ползвания воден обем;
2. пробонабиране за оценка на качеството на 
ползваните води в случаите, когато за целите 
на водовземането и ползването има установени 
стандарти за качество.
Чл. 41. (1) За постигане на целите за добро 
състояние на всяко водно тяло в определени 
участъци по чл. 118ж ЗВ се приема програма 
от мерки, включващи забрани за нови инвес­
тиционни намерения, планове и програми за 
изграждане на водноелектрически централи. 
(2) Не се разрешава водовземане от повърх­
ностни води за производство на електроенергия:
1. при каскадно изграждане на деривационен 
тип водноелектрически централи на течащи 
води;
2. при каскадно изграждане на руслов тип 
водноелектрически централи на течащи води;
3. когато средно многогодишното водно 
количество в реката е по-малко от 100 л/сек;
4. на по-малко от 500 м преди и след пункт 
за мониторинг на повърхностните води или из­
градени хидротехнически съоръжения, свързани 
с този мониторинг;
5. когато тази част от реката попада в 
защитени територии и зони, обявени за опаз­
ване на местообитания и биологични видове, 
в които поддържането или подобряването на 
състоянието на водите е важен фактор за тях­
ното опазване;
6. когато в плана за управление на речните 
басейни са въведени ограничения и забрани, 
свързани с постигане на целите за опазване на 
околната среда по отношение на количеството 
и качеството на повърхностните води;
7. когато не е осигурена хидравличната 
непрекъсваемост на реката – изградено съо­
ръжение, позволяващо миграцията на рибата 
в района (рибен проход).
(3) Забраните по т. 1 и 2 не са приложими 
за инвестиционни намерения, включващи из­
граждане на язовирни стени за акумулиране 
на водни маси и годишно и многогодишно 
регулиране на оттока. 
Раздел ІV
Разрешителни за ползване на повърхностни 
водни обекти и изисквания към съдържанието 
на документите 
Чл. 42. Когато заявлението е за издаване 
на разрешително за ползване на повърхностен 
воден обект за изграждане на нови и рекон­
струкция или модернизация на съществуващи 
системи и съоръжения, към заявлението и 
документите по чл. 60 ЗВ се прилагат:
1. предварително (прединвестиционно) про­
учване, включително част „Конструктивна на 
хидротехническото съоръжение“, с обхват и 
съдържание съгласно Наредба № 4 от 2001 г. 
за обхвата и съдържанието на инвестиционните 
проекти;
2. хидроложка част и хидравлично оразме­
ряване.
Чл. 43. (1) Когато искането е за издаване 
на разрешително за ползване на повърхностен 
воден обект за плаващи съоръжения в язовири, 
към заявлението и документите по чл. 60 ЗВ 
се прилагат и:
1. одобрен авариен план за целия период 
на строителство;
2. документ за застраховане на съоръжението; 
3. становище от басейновата дирекция с 
актуална скица или карта с означени размер 
и граници на площта, в която ще се извършва 
дейността, определена с географските коорди­
нати на определящите ги точки, в случаите, 
когато компетентен орган е министърът на 
околната среда и водите.
(2) Проектът за изграждане на съоръжението 
и за дейността по  чл. 60, ал. 4, т. 6, буква „а“ 
ЗВ съдържа:
1. характеристика на инвестиционното 
предложение;
2. схема за преместване на съоръжението 
при промяна на установеното водно ниво;
3. идентификационни данни на документа 
за регистрация и годност на плавателното съ­
оръжение (номер, дата на издаване, срок на 
валидност) от Изпълнителна агенция „Морска 
администрация“, когато такъв е предвиден в 
нормативен акт;